Florentin Smarandache - Wikipedia, frjálsa alfræðiritið

# Florentin Smarandache

### Úr Wikipediu, frjálsa alfræðiritinu

Florentin Smarandache

Florentin Smarandache (fæddur 10. desember 1954 í Balcesti í Vâlcea-héraði í Rúmeníu) er rúmenskur stærðfræðingur, heimspekingur og listamaður.

## [breyta] Lífshlaup

1986 fór hann í hungurverkfall eftir að alræðisstjórn Nicolae Ceausescu meinaði honum að fara á alþjóðaþing stærðfræðinga í University of Berkeley. Hann birti bréf í Notices of the American Mathematical Society þar sem hann ræddi um ferðafrelsi vísindamanna og var eftir það stimplaður andófsmaður af stjórnvöldum. Með þann stimpil á sér reyndist honum ómögulegt að fá vinnu og lifði á stundakennslu. Honum var ekki heldur leyft að birta skrif sín og því reyndi hann að smygla mörgum handrita sinna úr landi í gegnum franskann skóla í Búkarest, mörg þeirra týndust eða féllu í hendur leynilögreglu Rúmeníu.

Í september 1988 flúði hann úr landi og komst til Tyrklands þar sem hann vann ýmis verkamannastörf. Ófrísk kona hans og sonur urðu eftir í Rúmeníu, það var ekki fyrr en 1990 að hann hitti þau og nýja soninn aftur þegar þau fluttu öll til Bandaríkjanna eftir fall alræðisstjórnarinnar í rúmensku byltingunni.

Hann kennir nú hjá University of New Mexico.

## [breyta] Þverstæðustefna

Smarandache er þekktur sem leiðtogi listastefnu sem nefnd er þverstæðustefna (enska: paradoxism) og hófst upp úr 1980. Hún byggist einkum á mikilli notkun mótsetninga, og þverstæðna og tengir saman stærðfræði, heimspeki og bókmenntir.

## [breyta] Útgefin verk

Smarandache hefur gefið út tugi bóka, einkum um stærðfræði eða þverstæðustefnuna.

Meðal verka hans eru:

- 1997 - Prin Tunele de Cuvinte (ljóðabók)

## [breyta] Heimildir

- Florentin Smarandache's opus. Skoðað 26. nóvember, 2005.

## [breyta] Tenglar

- Vefur Smarandache, stafrænar útgáfur flestra verka hans

Af „http://is.wikipedia.org../../../f/l/o/Florentin_Smarandache_4b11.html“

Flokkar: Andófsmenn | Rúmenskir stærðfræðingar | Rúmenskir heimspekingar | Rúmenskir rithöfundar | Fólk fætt árið 1954

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- العربية
- Deutsch
- Ελληνικά
- English
- Español
- فارسی
- Français
- Bahasa Indonesia
- Português
- Română
- Русский
- Svenska
- 中文